Elia gooi sy mantel op Elisa – 1 Konings 19:19-21 – NGK Somerstrand
Written by Chris van Wyk on 07/05/2022 . Posted in Chris van Wyk.
Lied 524:1-3 God roep ons om met woord en daad vir Hom te leef en werk
19Elia het daarvandaan weggegaan en Elisa, seun van Safat, aangetref terwyl hy ploeg. Twaalf pare osse was voor hom aan die werk; hy was self by die twaalfde paar. Elia gaan toe na hom en gooi sy mantel oor hom. 20Hy het die osse net daar gelaat, agter Elia aan gehardloop en gesê: "Ek wil asseblief my vader en moeder met 'n soen gaan groet, dan sal ek u volg." Maar hy antwoord hom: "Gaan terug, want wat het ek aan jou gedoen?" 21Hy draai toe om agter hom, neem een paar osse, slag hulle en maak die vleis gaar met die osse se trekgoed. Hy gee dit toe vir die mense, en hulle het dit geëet. Toe maak hy gereed en volg Elia. Hy het sy helper geword. (1 Kon 19:19-21)
die vervloeking van die spottende kinders waardeur 'n duidelike boodskap aan die mense van Bet-El gegee is dat hulle met hulle Baäl-aanbidding moet ophou. Die tragiese verhaal was dus 'n harde woord aan 'n omgewing wat die Here nie wil dien nie en het ook die gesag van Elisa bevestig (2 Kon 2:23-25).
'n Verstommende bediening.
Nou, ek wil eers darem net verklaar dat ek nie Elia is nie, en Vian, dat jy nie Elisa is nie. Dit is darem seker duidelik vir almal hier. Ek is in elk geval die "kaalkop" nie jy nie!
Maar in elke gemeente kom daar hierdie oorgangstye. Van een bedienaar van die Woord na 'n ander. En daardie oorgange het raakpunte met die verhaal van Elia en Elisa. Ons gaan ook 'n tyd saamwerk voor jy alleen verantwoordelikheid sal neem. Ons albei staan dus in diens van die Here.
Wanneer Elisa met Elia se hemelvaart in 2 Konings 2 vra dat hy 'n dubbele deel van Elias se gees kry, verwys hy moontlik na die dubbele erfporsie wat eersgeborenes kon kry (Deut 21:17). Daarmee vra hy eintlik net dat hy Elia se opvolger sal wees en nie om twee keer meer effektief as Elia te wees nie.
Vian, jou krag in die bediening hier sal dus net kom van die God wat ons albei dien. Nie van my of van enigiemand anders nie.
Miskien is dit ook waar van jou met ghitaar in die hand!
Ons lees van die arm vrou van 'n profeet wat hy van 'n inkomste voorsien.
Vian, mag dit van jou ook waar wees. Dat jou bediening gewone mense sowel as magtiges sal aanspreek. Dat jy onbevreesd, maar ook met deernis met mense sal werk in opdrag van die Here.
Elisa se verhaal, en natuurlik ook Elia s'n daarvoor, gee vir ons 'n visie op 'n God wat 'n mens met alles kan vertrou. Hy is nie net besorgd oor die groot dinge wat almal se lewens raak nie. Hy is ook besorgd oor die kleiner dinge wat in die alledaagse lewe verkeerd loop. Soos die bylkop wat wegraak.
Dit is ook jou rol, Vian. Om mense se oë oop te maak dat hulle kan sien.
3. God soek volledige gehoorsaamheid, en niks minder nie
En die verhaal wys vir ons hoe wreed. Jehu het soos 'n besetene te kere gegaan in sy verwoesting van die vorige koningshuis, die huis van Agab en Isebel. Dit het die grusame uitwissing van 70 van sy nasate ingesluit. Weliswaar in uitvoering van die oordeel van God, maar met geen genade nie. Jehu het selfs die 42 kinders van die Joodse koning, Ahasia, uitgewis, al het die Here dit op geen manier van hom gevra nie. Hy het dus heeltemal oorboord gegaan. Geen wonder dat die latere profete dit veroordeel het, onder andere Hosea wat 'n paar dekades as Elia later geleef het (Hos 1:4).
Op Elisa se sterfbed is daar 'n roerende ontmoeting met koning Joas van Samaria, waar Joas Elisa as die leier par excellence van Israel met trane geëer het: "My vader, my vader, strydwa van Israel en sy perde." (2 Kon 13:14). Hy was soos 'n een-man weermag van God vir Israel.
Mag jy ook geëer word vir jou nalatenskap in hierdie gemeente. Omdat jy gehoorsaam was, en jy die oë van mense oopgemaak het om God te sien.
Namens die sinode
Danie Mouton (e-pos)
Beste Vian, Natania en gesin
Dit is 'n voorreg om jou, Natania en julle tweeling, Josh en Joah, hier in die Oos-Kaapland te verwelkom!
Die Sinode van die NG Kerk in Oos-Kaapland bestaan uit 12 ringe en 103 gemeentes wat oor 'n groot gebied strek, hoewel sekerlik nie naastenby nie so groot soos Namibië nie. Ons strek van Tsitsikamma in die Weste tot Maclear in die Ooste, van Port Elizabeth / Gqeberha tot by Colesberg en Aliwal-Noord. Sowat die helfte van ons gemeentes is in die twee stede en die ander helfte in landelike kontekste.
Die sinode se informele leuse is: "Ons is 'n vriendekring wat saam groei". Ons funksioneer as 'n gemeenskap wat gemeenskaplike oortuigings en 'n gemeenskaplike roepingsbesef kultiveer, eerder as om voorskriftelike besluite te neem. Ons definieer onsself meer in terme van onderlinge verhoudinge dan as 'n formele struktuur.
Mag jou verblyf in Gqeberha en jou bediening as predikant in Somerstrand besonder geseënd wees. Ons gebed is dat julle as gesin goed wortel sal skiet en ook as gesin 'n gelukkige en vervulde lewe onder ons sal hê. Mag julle die Here se heerlike seën op alle gebiede beleef. Mag julle ook groei ervaar, saam met ons.
Ek onderstreep graag vir jou 2 Timoteus 2:15: Lê jou daarop toe om jou voor God te stel as iemand wat die toets deurstaan het, as 'n arbeider wat hom nie hoef te skaam nie, wat met die woord van die waarheid die reguit pad aandui.
Namens Sinode Oos-Kaapland
Leraars gee tekste
Al die leraars teenwoordig kan vorentoe kom en welkom sê met 'n woord uit die Woord.
Thania Botha – jou voorganger
Liewe Vian, Natania en jul twee pragtige seuntjies…
Ek is saam met die gemeente van Somerstrand dankbaar dat julle God se roepstem gehoor het om Port Elizabeth toe te kom. Mag julle die ekstra rye voetspore in die sand met strand-stappies raaksien en dit julle herinner dat Jesus langs julle loop soos met die Emmausgangers… en dat julle omring word deur mense met oop harte en hande wat saam met julle 'n pad sal stap.
Chris is 'n wonderlike kollega en sal jou die ruimte gee om jou gawes uit te leef, vir jou lekker koffie maak en selfs sy laaste bottel wyn uit die kas haal. Lynette is stil-stil vol wysheid! Julle kan op hulle ondersteuning en gebede reken.
Mag die kerkraad julle bemoedig, beskerm en bereid wees om julle leiding te volg en verandering te omhels.
Mag die gemeente julle gou laat tuis voel en julle vertrou.
Mag julle nie moeg word om van julself, jul gawes, jul tyd, jul gebede, jul liefde te gee nie… Lucas Maree sing: Dis die goeters wat jy weggee wat jou ryk maak… Mag God in elke behoefte van julle ryklik voorsien.